open-index/open-wikipedia-markdown huggingface dataset:
Mljet

**Mljet** (latin: *Melita*, italiensk: *Meleda*) er en øy i Adriaterhavet Den ligger i regionen Dalmatia i Kroatia, og er den sørligste og østligste av de større øyene i Adriaterhavet. Administrativt tilhører øya fylket Dubrovnik-Neretva. Ved folketellingen i 2001 hadde øya  innbyggere. 

Mljet ligger sør for Pelješac-halvøya, og mellom disse ligger Mljetsundet. Øya har vulkansk opphav med mange kløfter og juv. Polače (it. *Palazzo*) er den største havnen på øya, og ligger i nord der turistfergene fra fastlandet legger til. Det er ett hotell på øya, i den nordvestlege delen. I nordvest ligger det også en liten innsjø med en liten øy. Den har vært nasjonalpark siden 1960. 

I antikken var øya på gresk kjent som Melita, som betyr «honning». Dette navnet utviklet seg til det slaviske navnet Mljet.

## Historie

Mljet er nevnt rundt 950 av den østromerske keiseren Konstantin VII Porphyrogennetos i hans verk *De Administrando Imperio* («Om å styre et imperium») som en av øyene til den serbiske stammen Pagania. Konstantin var også den første som identifiserte Mljet med øya Melita hvor Apostelen Paulus strandet. 

Benediktinerne fra Pulsano i Puglia ble lensherrer over øya i 1151, etter at de kom fra Monte Gargano i Italia. De kom på land ved Sutmiholjska-vika og den serbiske prinsen Desa fra Huset Vojislavljević ga dem innsjøen på øya, og fikk bygget en kirke og et kloster på øya i innsjøen viet til jomfru Maria. Pave Innocens III skrev et dokument som konsekrerte kirken i 1198. 

Øya ble en del av Serbia under Stefan Nemanja i 1166–1168. I 1222 gav den serbiske kongen Stefan Prvovenčani av Nemanjić bort landområdene med kloster og kirker på Korčula til Benediktinerordenen på Mljet. Den serbiske keiseren Stefan Uroš V ga øya til Balša I i 1357. Benediktinerne sa fra seg herredømmet over øya i 1345, og holdt bare på en tredjedel av øya. Den ble så annektert av Republikken Dubrovnik i  1410. 

I 1809, under Napoleons styre, ble klosteret på Mljet forlatt. Da Østerrike-Ungarn tok over øya ble skogbrukskontoret plassert i klosterbygningen. Mellom verdenskrigene var bygningen eid av Dubrovnik bispedømme. I 1960 ble bygningen et hotell, og i 1998 igjen gitt tilbake til bispedømmet. 

Munkene på øya grov ut en kanal mot sørkysten fra innsjøen, slik at den ble saltvannsholdig. 

I middelalderen ble det innført mungoer på øya for å redusere tallet på slanger (som visstnok var en stor plage). Mungoene tok knekken på slangene, men samtidig tok de livet av fuglelivet på øya, og særlig eggene. I dag er det fremdeles lite fugler på øya.

## Geografi

Over 72 % av øya er skog. Bergarten på øya er stort sett kalkstein og dolomitt. Enkelte senkinger på øya ligger under havnivå, og blir kalt blatine («gjørmesjøer») eller slatine («saltsjøer»). Disse ble fylt med vann når det regner. 

Øya har middelhavsklima med en middeltemperatur på 9 ºC i januar og 24 ºC i juli.

## Referanser
 

## Eksterne lenker
* 
* Mljet nasjonalpark
Tokyos tunnelbane

**Tokyos tunnelbane** er tunnelbanesystemet som betjener Japans hovedstad Tokyo. Systemet har 290 stasjoner fordelt på det 310,3&nbsp;km store nettet. Systemet er delt i to med to ulike operatører: Tokyo Metro, som betjener 184 stasjoner på ni linjer, og Tokyo Metropolitan Bureau of Transportation, som operer Toei Subway og med det betjener 106 stasjoner på fire linjer.

## Linjer

## Eksterne lenker
*
Qin Kai

**Qin Kai** (født 31. januar 1986 i Xi'an) er en kinesisk stuper som for det meste konkurrerer i 3 meter (springbrett). Han representerte Kina under Sommer-OL 2008 i Beijing i Kina, der han tok bronse.

## Referanser


## Eksterne lenker
*
Danza Kuduro

**«Danza Kuduro»** er en sang av puertoricanske Don Omar og fransk-portugisiske Lucenzo. Teksten er delvis på spansk og delvis på portugisisk. Sangen blei utgitt som singel fra Don Omars album *[[Meet the Orphans]]* 15. august 2010. Kuduro er en angolansk musikksjanger som er meget populær i Portugal. «Danza Kuduro» gikk til topps på flere hitlister i Latin-Amerika og USA.

Sangen er skrevet av Don Omar, Barkati, Fabrice Toigo og Lucenzo, som også er sangens produsent. Musikken i Danza Kuduro (som på norsk betyr kudurodansen) er hovedsakelig basert på Lucenzos engelsk-portugisiske hit «Vem Dançar Kuduro», men mesteparten av teksten er skrevet om på spansk.

## Musikkvideo
Musikkvideoen ble filmet på den karibiske øyen St. Martin, og ble regissert av Carlos Pérez, som har regissert flesteparten av Don Omars nyeste videoer.

Videoen viser sangerne som nyter en millionærs velstand. Don Omar inviterer Lucenzo på en båttur, og henter ham i en BMW E89. Det er også scener av jenter som fester med de to på stranden. Før videoen hadde premiere, lanserte Omar en forhåndsvisning gjennom sin Facebook-bruker. Den ferdige musikkvideoen hadde premiere 17. august 2010 gjennom Vevo. På de første dagene siden utgivelsen ble musikkvideoen sett mer enn 1 million ganger, og ble dermed den tredje mest sette videoen i verden. «Danza Kuduro» klassifiseres som et YouTube-fenomen, og hadde per 1. mai 2015 blitt vist mer enn 668 millioner ganger.

## Eksterne lenker
* «Danza Kuduro» på YouTube
Signalmontør

**Signalmontør** er en person som arbeider med drift, vedlikehold, feilretting og montering av ulike typer signalanlegg på jernbane. Signalanleggene omfatter sikringsanlegg for stasjoner, strekninger og planoverganger, fjernstyring av sikringsanlegg og automatisk togkontroll. Systemene består av både relébaserte og datastyrte anlegg. Mye av yrket går ut på vedlikehold og feilretting, og signalmontørene er sikkerhetsmessig ansvarlige for at signalanleggene fungerer som de skal.

Faget stiller store krav til kompetanse innen elektro, dataeteknologi og mekanikk, og fagutdanningen er veldig spesifikt tilrettelagt for å etablere den kompetansen som er nødvendig for å arbeide med de mest vanlige anleggene i Norge i dag. Ved endt utdanning må signalmontøren jobbe en gitt stund før han kan jobbe alene, og det er i tillegg mye undervisning som kommer i etterkant av læretiden, for å gi montøren den nødvendige kompetansen for å arbeide med de forskjellige signalanleggene som brukes i dag.

## Utdanningens oppbygging
Følgende punkter er sentrale i læreplanen for signalmontørfaget:
* Sikringsanlegg
* Vegsikringsanlegg
* Mekanikk
* ATC (automatisk hastighetsovervåking)
Harry Glaß

**Harry Glaß** (født 11. oktober 1930 i Klingenthal, død 14. desember 1997 i Rodewisch) er en tidligere tysk skihopper. Han tok bronse i den individuelle konkurransen under OL i 1956.
Glaß, som ikke er beslektet med hopperen fra Øst-Tyskland som konkurrerte på 1970-tallet Henry Glaß, begynte å trene hopp i 1952, og ble medlem av det østtyske laget året etter i 1953. En forandring i stilen i 1954 førte til at han tok OL-medalje i 1956. Hoppkarrieren til politimannen i Volkspolizei, Østtysk mester i 1954, 1955, 1956 og 1958, endte i 1960 grunnet et fall i hoppukerennet i Bergiselbakken. Et senere forsøk på comeback ble mislykket.

## Medaljer
* 1956  Cortina  **Bronse** i hopp, normalbakke  Tyskland

## Referanser


## Eksterne lenker
*
Belikin

**Belikin** er et belizisk øl. Det er det ledende ølmerket i landet, og brygges av Belize Brewing Company. Navnet Belikin er maya og betyr «Vei østover».

Belikin fins i fire varianter:
*Lager
*Premium
*Lighthouse Lager
*Stout

## Eksterne lenker
*
He Chong

**He Chong** (kinesisk: 何冲; født 10. juni 1987 i Zhanjiang) er en kinesisk stuper, som konkurrerer for det meste i 3 meter springbrett. Han representerte Kina under Sommer-OL 2008 i Beijing, Kina, der han tok gull.

## Referanser


## Eksterne lenker
*
Jernbanefag

**Jernbanefag** er samlebetegnelsen som brukes om håndverkfagene som er grunnlaget for all jernbanevirksomhet.

Jernbane er et veldig spesialisert fag, som i stor grad benytter seg av spesialutdannet personale. Følgende fagbrev brukes i jernbanen i dag:
* Banemontør – faggruppen med ansvar for sporets over- og underbygning, herunder sviller, skinner og all skilting.
* Signalmontør – faggruppen med ansvar for jernbanens sikkerhetssystemer; i all hovedsak signalanlegg, drivmaskiner til sporveksler og vegsikringsanlegg.
* Kontaktledningsmontør – faggruppen med ansvar for kjørestrømmen til elektrisk drevet trekkraftkjøretøy. I dag utdannes nye fagarbeidere som energimontører, men det kreves tilleggskompetanse innen kontaktledningsanlegg for jernbane.
Gjemsel

**Gjemsel** eller **gjømsel** er en klassisk barnelek som kan lekes både ute og inne hele året. 

Gjemsel kan lekes på forskjellige måter. Det må være minst to personer, og det vanlige er at en person blir valgt til å være den som står, mens de andre løper og gjemmer seg. Når den som står har telt til et avtalt tall, f.eks. 100, kan han / hun åpne øynene og begynne å lete etter de andre. Dere blir enige om hvem som først skal lete (og som skal stå og telle). Når tellingen starter, løper den andre og gjemmer seg. 

Som en variasjon kan man bestemme at man må finne de den som har gjemt seg innen et gitt tidsrom, eller man kan si «Gi et lite pip!», og den/de som har gjemt seg må da gi et lite «pip».

## Tampen brenner
En variant av gjemsel heter «Tampen brenner». Da gjemmer man enten en ting eller et menneske, og så skal den som står begynne å lete. Når han/hun kommer nærmere det (den) som er gjemt, sier man «varmere», og når personen går lenger fra, sier man «kaldere».

## Se også
*Gi et lite vink
Barbara Stuffer

**Barbara Stuffer** (født 7. september 1989) er en italiensk skihopper som representerer Sci Club Gardena Raiffeisen.

Hun debuterte internasjonalt med 36.-plass (av 39 deltakere) i et FIS-renn (plast) i Bischofshofen 13. august 2003. I kontinentalcupen er hennes beste plassering 9.-plass i Poehla (plast) 12. august 2009.

Hun har deltatt i junior-VM i 2006, 2007 og 2009, hvor hun endte på henholdsvis 17.-plass, 26.-plass og 31.-plass. I det første senior-VM for kvinner i Liberec i 2009 endte hun sist av de 36 deltakerne.

## Referanser


## Eksterne lenker
*
Meteorologiåret 1911

**Meteorologiåret 1911** er en oversikt over hendelser, prisvinnere, fødte og avdøde personer med tilknytning til meteorologi i 1911.

## Hendelser
### Januar
*Januar – 395 millimeter nedbørsmengde faller over Riksgränsen, Sverige, noe som innebærer månedsnedbørsrekord for Svensk Lapplands bebodde trakter. 
*10. januar – I Rapid City, Sør-Dakota, USA faller termometeret med 27,2 °C (49 °F) på 15 minutter, som er verdens raskeste temperatursenkning.
*11. januar – Kulderekorden for Alberta, Canada måles til −61,1 °C i Fort Vermillion.
*12. januar – I Rapid City, Sør-Dakota, USA faller termometeret fra +49 °C til −13 °C.
*24. januar – I Mosul måles temperaturen til −17,6 °C (0,3 °F), som er den laveste temperaturen som er målt i Irak noensinne.

### Mars
*11. mars – En snødybde på 11 455 millimeter (451 in) målt i Tamarack, California, USA, noe som er ny amerikansk rekord.
*22. mars – I Lakadh måles temperaturen til −33,9 °C (−27,4 °F), som er den laveste målte temperaturen i India noensinne.

### August
*9. august – I Storbritannia opplever England sin hittil varmeste dag noensinne med +36,7 °C i Raunds, Epsom og Canterbury.

### September
*17. september – Haglkorn så store som baseballer faller over i Minnesota, USA og ødelegger vindusruter ved et hotell og en high school.

### Ukjent dato
*En stormflo slår til mot Danmark.

## Fødsler
*15. mars – Harry Wexler, meteorolog og atmosfæreforsker fra USA (død 1962)
*19. juni – Alf Nyberg, svensk meteorolog og sjef for SMHI 1955–1977 (død 1993)
*24. september – Artturi Similä, svenskfinsk meteorolog, forfatter og politisk aktivist (død 1980)

## Dødsfall
*17. januar – Francis Galton, britisk antropolog, utforsker, oppfinner, statistiker, meteorolog og en pioner innen eugenikk (født 1822)

## Referanser


## Eksterne lenker
*
Toña

**Toña** er et nicaraguansk ølmerke. Det har en alkoholprosent på 4,6. Ølet blei lansert i 1977 av ICSA, og brygges i dag av Compañía Cervecera de Nicaragua. Det eksporteres til en rekke land. Logoen er en vei omkransa av palmer som leder til en vulkan i bakgrunnen.

## Eksterne lenker
*
Barnstaple

**Barnstaple** er hovedbyen i North Devon i England og muligens også det eldste borough i Storbritannia. Den er tidligere en havn ved elven, lokalisert ved det laveste krysningsstedet (vadestedet) i elven Taw som flyter ut i Bristolkanalen.

Fra 1300-tallet hadde byen lisens til å eksportere ull ettersom handelsmennene hevdet at byen hadde blitt erklært som en fri borough i angelsaksisk tid. Det førte til store rikdom for byen, hvis bysentrum fortsatt har bevart sitt middelalderske utforming og preg. Senere ble byen viktig import av ull fra Irland, men dens havn ble fylt opp av avleiringer og silt. Isteden utviklet den andre industrier som skipsbygging, støperier, og sagbruk. Dets marked fra viktoriansk tid har overlevd med dens høye glassvinduer og tømmertak på jernsøyler. Barnstaples jernbanestasjon er endestasjonen av en jernbanelinje fra Exeter som er kjent som Tarka Line.

Siden 1974 har Barnstaple vært et verdslig sogn styrt av et byråd. Sognet selv har en befolkning på 23 710 innbyggere per 2011, men for hele det urbane området er det 30 916 innbyggere. Om samtlige besetninger regnes med, Barnstaples byområde, er befolkningen på 53 514 innbyggere.

## Referanser


## Litteratur
* ''Papers of Barnstaple Borough 1150-1950'', North Devon Record Office, B1.

## Eksterne lenker
* 
* Barnstaple Town Council 
* 
* Barnstaple Town Centre 
* «Barnstaple» ''Domesday Book
Flor de Caña

**Flor de Caña** er en nicaraguansk rom. Den produseres i Managua av Compañía Licorería de Nicaragua. Den har en alkoholprosent på 40. Flor de Caña regnes som et av de beste rommerkene i Latin-Amerika.

## Eksterne lenker
*
Reading (Pennsylvania)

**Reading** er en amerikansk by som med sine  innbyggere (2013) er den femte største byen i delstaten Pennsylvania. I henhold til folketelling i 2010 har Reading den høyeste andelen av fattige borgere i nasjonen. Lokalisert i sørøstlige Pennsylvania er den hovedbyen i storbyområdet Reading.

Byen, omtrentlig halvveis mellom Philadelphia og delstatens hovedstad Harrisburg, er beliggende strategisk langs den fremste transportruten fra sentrale til østlige Pennsylvania, og har gitt sitt navn til den nå nedlagte jernbanen Reading Railroad som i sin tid transporterte steinkull fra Pennsylvanias kullregion og til østlige USA via havnen i Philadelphia. Reading Railroad er en av fire jernbaneeiendommer i den klassiske amerikanske versjonen av brettspillet ''Monopol''.

Reading er en av de første lokaliteter hvor fabrikkutsalg ble en turistindustri. Den har blitt kjent som *Pretzel City*, «Saltstangbyen», på grunn av sine tallrike lokale bakerier for saltstenger. Kjente bakerier som Bachman, Dieffenbach, Tom Sturgis, og Unique Pretzel kaller området Reading for sitt hjemsted.

## Referanser


## Eksterne lenker
*
Filmfestivalen i Cannes 2011

Den 64. årlige **[[Cannes filmfestival]]** ble avholdt mellom 11. og 22. mai 2011. Den amerikanske skuespilleren Robert De Niro var juryformann for hovedkonkurransen, og den franske regissøren Michel Gondry var juryformann for kortfilmkonkurransen.
Festivalen åpningsfilm var Woody Allens *[[Midnight in Paris]]*., og festivalen ble avsluttet med visningen av *Les Bien-aimés*, regissert av Christophe Honoré.

Den norske filmen *[[Oslo, 31. august]]*, regissert av Joachim Trier, ble vist under festivalen og ble godt mottatt. 

Årets gullpalme gikk til den amerikanske filmen *[[The Tree of Life]]*, regissert av Terrence Malick. *[[The Tree of Life]]* er den første amerikanske filmen som har vunnet gullpalmen siden *Fahrenheit 9/11* i 2004.

## Referanser


## Eksterne lenker
* Festival de Cannes
Nicolas Rolin

**Nicolas Rolin** (født ca. 1376, død 18. januar 1462) var en fremtredende skikkelse i hertugdømmet Burgund og i Frankrike på 1400-tallet. Han var kansler for Filip den gode av Burgund i 40 år, og spilte en viktig rolle i europeisk politikk og kultur i denne perioden.

Nicolas Rolins sønn Jean Rolin skulle for øvrig også komme til å spille en betydelig rolle, både som biskop og senere kardinal i den katolske kirke, og som kunstmesén.

## Politisk aktør
Som kansler for Filip den gode av Burgund gjennom 40 år var Nicolas Rolin sentral i det politiske maktspillet i Europa. Blant annet øvet han viktig innflytelse på hundreårskrigens forløp.

## Grunnlegger av hospitalet i Beaune
Sammen med sin tredje kone Guigone de Salins grunnla Nicolas Rolin et hospital i byen Beaune i det daværende Burgund. Hospitalet var unikt for sin tid fordi det tilbød gratis pleie til fattige trengende. Det antas at Guigone de Salins var den av ektefellene som gikk i bresjen for såvel sykehuset som andre veldedige gjerninger. Hospitalet i Beaune tok imot sin første pasient i 1452. Det var i drift helt frem til 1900-tallet, da det ble bygget et nytt sykehusanlegg ved siden av det gamle. Den opprinnelige bygningen er i dag et museum.

## Kunstmesén
Nicolas Rolin bestilte en rekke kunstverk fra tidens fremste malere. Som skikken var på hans tid, lot han seg portrettere i flere av de verkene han bekostet, og mange av disse verkene eksisterer den dag i dag. Jan van Eyck og Rogier van der Weyden er eksempler på kunstnere som utførte bestillingsverk for Nicolas Rolin.

## Litteratur
* Hermann Kamp: *Memoria und Selbstdarstellung. Die Stiftungen des burgundischen Kanzlers Rolin* (= *Francia. Forschungen zur westeuropäischen Geschichte.* Band 30). Thorbecke, Sigmaringen 1993, ISBN 3-7995-7330-5 (Online auf perspectivia.net).

## Referanser
Château

**Château** (i flertall Châteaux; fransk uttale: [ʃato] for både entall og flertall) er enten en vanlig herregård eller slott, med eller uten festningsanlegg. Opprinnelig og fremdeles hyppigst i fransktalende områder. 

For avklaring, en befestet herregård (det vil si et slott eller borg) kalt Château Fort, som for eksempel Château fort de Roquetaillade. Forsiktighet bør utvises ved oversettelse av ordet Château til norsk. Det er ikke brukt på samme måte som "slott", og de fleste Châteaux er  herregårder eller vanlige hus på landet. For eksempel Château de Versailles har fått navnet fordi det var plassert på landet når det ble bygget, men det bærer ikke noen likhet til et slott.

Det urbane motstykket til Château er Palais, som på fransk brukes om store hus i en by eller landsby.

## Referanser


## Eksterne lenker
* Castle – Word Origins
Skjønn Clara og ung Edmund

***«Skjønn Clara og ung Edmund»*** er et skillingstrykk med ukjent opprinnelse.

## Teksten

**1.**Skjønn Clara satt så ene og sorgfull ut på kveld,
fra hennes øyne renner, der randt et tåreveld.
De kinner var så bleke, ei mer som rosen rød
de kjælne blikke leke ei mer med elskovs glød.

**2.**Akk barmen høyt seg hever hun støter sukker ut
og ber mens leppen bever så varm en bønn til Gud.
Hun beder mens hun skuer mot himlens stjernehær:
Slukk livets gnist som luer, thi svær min kummer er.

**3.**Hårdt skjebnen meg har prøvet, slik klaget arme mø,
min Edmund har de røvet, o fader la meg dø.
O ta meg til din himmel der finner jeg ham visst
jeg hater jordens vrimmel og all dens argelist.

**4.**Meg piner livets smerte så grumt på denne jord,
fast briste må mitt hjerte akk himmel hør mitt ord,
jeg Edmund ei kan glemme min beiler gjev og bold
hvem graven nu mon gjemme så blodig stiv og kold.

**5.**Ung Edmund var just fallen i krigens hete stund
en kule rammet pannen han sov sin siste blund.
Men just som han ble rammen og falt i dødens favn
man hørte leppen stamme hans elskede Claras navn.

**6.**Hils Clara da, han sukker, min stakkars unge brud
hans brustne øyne lukkes og livet slukkes ut.
På valen ligger legemet men sjelen er hos Gud
der bor enhver som segnet på fedrelandets bud.

**7.**Men Clara fant sin Edmund i himmelens lyse sal,
thi før enn solen fremgled var endt den bitre kval.
Hist møttes nu de tvende i herlighet og glans
av engler raktes henne en deilig brudekrans.


## Kilder
*Oldemors visebok av Eli Støre Erichsen, Cappelen 1976
Dayr al-Bahri

**Dayr al-Baḥrī** også skrevet Deir el-Bahri (arabisk: الدير البحري *ad-Dayr al-Bahri*, som bokstavelig betyr «Klosteret ved vannet» etter et koptisk kloster som tidligere lå her) er et kompleks av likhus, templer og graver ved vestbredden av Nilen, på motsatt side av byen Luxor i Egypt. Ofte kalt Dronningenes dal ettersom Kongenes dal ligger like i nærheten. Stedet er en del av Teben nekropolis.

Den første monument bygget på stedet var likhustempelet til Mentuhotep II fra 11. dynasti og ble bygget i løpet av 1400-tallet f.Kr. Under 18. dynasti bygde Amenhotep I og Hatshepsut omfattende på stedet.

Stedet er av UNESCO utpekt som en del av Verdensarven.

## Monumenter

Farao Mentuhotep II, som forente Egypt ved begynnelsen av mellomriket, bygget svært uvanlige gravbygninger. Hans liktempel ble bygget på flere nivåer ved den store bukten i Dayr al-Bahri. Ankomsten var ved en 16 meter bred vei fra et annet tempel som ikke lenger eksisterer. Mentuhoteps likhustempel representerer en overgang fra tempel- og pyramidebyggingen under det gamle rike og til det nye rikets Ramesseum, «huset til millioner av år». Mentuhotep forente for første gang faraos grav med det dødstempel.

Mens dødstempelet til Mentuhotep er i ruiner, er midtpunktet i Dayr al-Bahri dødstempelet til den kvinnelige farao Hatshepsut som kalles Djeser-Djeseru, «det hellige av det helligste». Det er søylestruktur som ble formet og implementert av arkitekten Senenmut som hadde til hensikt å ære guden Amon, og den videre dyrkelsen av Hatshepsut selv for senere generasjoner.

Byggingen av Hatshepsuts tempel tok femten år, mellom hennes 7. og 22. regjeringsår. Stedet ble nøye valgt og var produktet av presis strategisk kalkulering da det var en dal som hadde vært betraktet som hellig i 500 år for den fremste gudinne knyttet til overgangen til etterlivet, mens ved aksen mellom tempelet til Amon av Karnak og ved at det sto på en distanse på noen få hundre meter i rett linje fra den grav som hun beordret bygget for seg selv i Kongenes dal på den andre siden av fjellet.

## Terrorisme
I 17. november 1997 ble 58 turister og fire egyptere i busser  foran tempelet massakrert av islamistiske terrorister fra Al-Gama'a al-Islamiyya i det som har blitt kalt Luxor-massakren, dette forårsaket redusert turismen i området.

## Referanser


## Eksterne lenker
* Pharaoh Hatshepsut's Temple of Deir el-Bahri in Egypt, *ThoughtCo*
* The Temple Djeser djeseru
Jöri Kindschi

**Jöri Kindschi** (født 8. oktober 1986) er en sveitsisk langrennsløper, og representerer Ski Club Davos og det sveitsiske skilandslaget.

Deltok under Ski-VM 2011 i Oslo, i sprint individuelt med en 38.-plass og lagsprint (sammen med Christoph Eigenmann) med en 16.-plass.

Jöri har også vært deltatt i Junior-VM på ski, nordiske grener 3 år på rad, 2004 i Stryn Norge, 2005 i Rovaniemi Finland og i 2006 i Kranj Slovenia. Det var i det siste mesterskapet i Kranj at han fikk sin beste plassering i et Junior-VM med en 6.-plass på den individuelle sprinten.

2009 var han med i Vinter-universiaden i Harbin, Kina, hans plasseringer der var 8.-plass i prologen til sprinten(hvor han ble nr 12 etter finalene), nr 11 på 4x10 km stafett og 38.-plass på 30 km fellesstart.

### Sammenlagtresultater i verdenscupen i langrenn

## Referanser


## Eksterne lenker
* 
*  Offisiell hjemmeside
Cargokult

En **cargokult** (av engelsk *cargo*, transportlast) er en religiøs vekkelsesbevegelse som har utspring i tradisjonelle førindustrielle stammesamfunn, hovedsakelig i avsidesliggende områder av Ny-Guinea og andre melanesiske og mikronesiske kulturer. Kultene fokuserer på materiell rikdom (derav ordet «cargo») gjennom spirituelle og religiøse ritualer og praksis. Kultmedlemmer tror materielle goder er en gave fra deres guder og forfedre. Lignende kulter har også dukket opp andre steder i verden.

## Tilber varer
Utbredelsen av cargokulter i Stillehavet økte betraktelig under og rett etter andre verdenskrig, da innbyggerne i regionen observerte japanske og amerikanske militærstyrker importere store mengder varer. Da krigen var over ble militærbasene stengt, og ingen flere varer ble sendt. I et forsøk på å tiltrekke seg nye leveranser av varer, utfører sektene rituelle praksiser som å male imitasjoner av flystriper på bakken, og å etterligne adferden til militært personale de hadde observert.

I løpet av de siste seksti årene har sektene nesten forsvunnet.

## John Frum og Prins Philip
John Frum, en skikkelse som er blitt tilbedt siden 1930-årene, er antageligvis en forvanskning av «John from America» («John fra Amerika») og var spesielt populær på Vanuatu, som engang var kjent som Ny-Hebridene. I 1957 opprettet Nakomaha «Tanny Army», en ikke-voldelig organisasjon som oppfører en avart av militærparader med rituell ansiktsmaling og hvite T-skjorter med påskriften «T-A USA» (Tanna Army USA). Paraden finner fortsatt sted hver 15. februar.

Også Philip, hertug av Edinburgh, dronning Elisabeth II av Storbritannias gemal, er gjenstand for sin egen kult med utspring i Yaohnanen-stammen på øya Tanna i Vanuatu.

## Referanser


## Eksterne lenker
* Engineering and science fra Caltech: Cargo Cult Science (PDF)
* Smithsonian Magazine: «In John They Trust» 
* Encyclopædia Britannica Online, s. v. "cargo cult," accessed March 16, 2013.
* Encyclopædia Britannica Online, s. v. "Melanesian culture," accessed March 16, 2013.
Ung Erik og skjønn Karen

***«Ung Erik og skjønn Karen»*** er et skillingstrykk av ukjent opprinnelse.

## Teksten

**1.**Ung Erik møtte Karen på skovens grønne sti,
han sagde: Vær min kjæreste så blir jeg lykkelig,
og er deg tro til livets den aller siste stund
skjønn Karen lo og rødmede og svarede da kun.

**2.**Du kjenner mitt sinn, at jeg elsker deg velan
og stadig vil deg elske så høyt som elskes kan.
Men om du meg sviker, ei Herren glemmer deg
da svarte ung Erik: Jeg kan ei romme svik.

**3.**Før skulle stjerner falle som perler ned på jord
før jeg deg skulle svike Gud hører mine ord.
Så talede ung Erik, sluttet Karen i sin arm
han kysset rosenleppen og hun sank til hans barm.

**4.**Fra Erik løp nu Karen alt til sin hytte hen
til avskjed varmt og ømt kysset hun sin elskede venn.
For hvert et fjed hun løp, hjertet frydefullt monne slå
til julen skulle bryllupet da med glede stå.

**5.**Først rolig hun ble, dengang hun fikk moder sagt
alt om den store lykke og om den dyre pakt.
Da talte moderen tvilende og med varselsord
men Karen ropte: Falskhet ei hos min Erik bor.

**6.**Nu ferdedes Karen med rokk og vev så vel,
hver søgnedag hun virket med tro og ivrig sjel.
Og når det så var søndag med solens milde skinn
så ilte hun i marken som vårens lette hind.

**7.**Og blomsterbuketter hun plukket til sin venn
med dem og salmeboken hun til Guds hus gikk hen.
Med glede mottok Erik den deilige bukett
og måske enda siden han mere fikk enn det.

**8.**Og sommeren svandt, ja og høsten den gikk bort
og vinteren kom og dagene ble kjedelig og kort.
Hun lengtes thi ung Erik hun ikke mere så
en søndag monen moderen selv til kirke gå.

**9.**Men Karen satt hjemme så sorgfull i sin sjel
og speglede seg i elvens det sølverklare veld,
og moderen hun kom nu: En sorg jeg til deg bær
ung Erik har forglemt deg han har en annen kjær.

**10.**I dag første gang ble der lyst, ja-ordet lød
jeg hørte det jo selv, Karen kold og blek utbrøt:
Så er min lykke borte det bliver visst min død
og med et spring lå Karen i elvens kolde skjød.

**11.**Tre uker der etter gikk Erik med sin brud
for alterets fot der svor han høyt ved himmelens Gud.
At følges ad med bruden trofast til sin død
fra tempelet brudeskaren nu gikk med jubelfryd.

**12.**Men utenfor porten alt på den kirkesti
der møtte man en skare som stille bar et lik,
og hvem er vel den døde, ung Erik spørger nu
da svarede en mann: Liket visstnok kjenner du.

**13.**Thi det er skjønn Karen i sorg hun døden fant
og hver en dråpe blod fra ung Eriks kinner svandt,
det sortnet for hans øye som i en stjerneløs natt
en latter vilø utstønner og styrter bort så bratt.

**14.**Ved dag og ved natt han i vanvidd går omkring
med et fordreiet åsyn ei fred på jordens ring.
Han får i sine dage han elskovseden brøt
han kan rett aldri glemme han voldte Karens død.

**15.**Men blidelig slumrer i gravens stille bo
skjønn Karen hennes søvn har den blideligste ro.
Og dit går titt i våren så mang en vennlig mø
at felle tårer og grønt og blomster strø.


## Kilder
*Oldemors visebok av Eli Støre Erichsen, Cappelen 1976

## Eksterne lenker
*
Småpiker det er noe underlig noe, å ja

***«Småpiker det er noe underlig noe, å ja»*** også kjent som «Sussen» er et skillingstrykk av ukjent opprinnelse.

## Teksten

**1.**Småpiker det er noe underlig noe, å ja,
med vrøvl og fornuft og med kvikksølv i blodet å ja,
med alle slags drømmer og alle slags tanker
med smilehuller og små pusselanker
med kinner så røde og Gud de er søte, å ja.

**2.**Først går de en stund på vemmelig skole, æsj ja
med bøker og lekser og ganske kort kjole, æsj ja.
Med mange slags sladder og skoletretten
om frøken som engang dro Sussen i fletten
med syvøres kaker å Gud som de smaker å ja.

**3.**Og så tar Sussen sin middelskole, akk ja
og får liksom sveisen alt over sin kjole, akk ja.
Og Janken og Bobben og Mosse og Nunne
forelsker seg alt det de bare kunne.
Du er alt den første Kadett ja, i første å ja.

**4.**Men Lillemor vokser og fordringene stiger huff ja,
og drømmene flyver til fjernere riker, huff ja.
Kandidaten, nei løytnanten, Gud han er mandig
han bruker ei vatt og han hilser bestandig
så stille og nydelig jo han er tydelig Ja.

**5.**Men tiden svinner og Sussen blir frue og mor,
og pusselanken som før var så liten blir stor.
De smilehuller som før var så yndig
er borte, madammen er fet og myndig.
Hun legger kabaler og nyter skandaler og tror.

**6.**Og så en dag har vips vi fått å ja
en bestemamma med hår så grått, å ja.
Hun lever på minner og drømmer om sine
fiskebensskjørter og sin krinoline
hun sitter og strikker hukommelsen klikker akk ja.


## Kilder
*Oldemors visebok av Eli Støre Erichsen, Cappelen 1976
## Referanser

## Eksterne lenker
*
Smukke pike med det sorte hår

***«Smukke pike med det sorte hår»*** er et skillingstrykk med tekst av N.T. Bruun. Sangen forekommer i syngespillet «Sankthansdagsfesten» av den danske forfatteren Bruun fra 1820.

## Teksten

**1.**Smukke pike med det sorte hår se litt på meg,
føl hvor stormende mitt hjerte slår, jeg elsker deg.
Nei Herr Jeger  la meg gå min vei, hvis mamma det så vil jeg utakk få.

**2.**Smukke pike med den trinne barm, søteste glut
kom og hvil deg i min kjælne arm blott et minutt.
Ti med sådant snakk nei jeg sier takk unkars favntak er ikke mitt behag.

**3.**Smukke pike med det lekre liv gi meg et kyss,
kyss er blott uskyldig tidsfordriv nei skrik ei, tyss.
Nei jeg bedre vet om den ting beskjed og at blive kysset aldri var min lyst.

**4.**Pike med den skjære liljehud skjemt ikke nu,
rekk meg så din hand og bli min brud, hva svarer du.
Når du lover meg fast ubrytelig at til siste stund meg at elske kun.


## Kilder
*Oldemors visebok av Eli Støre Eriksen, Cappelen 1976
Rosmunda som drepte sin elskede

***«Rosmunda som drepte sin elskede»*** er et skillingstrykk som synges på samme melodi som «Hjalmar og Hulda».

## Teksten

**1.**Skjønn Rosmunda ensom i lunden gikk ut kledd var hun i sørgelig skrud,
fra rosenrød leppe lød klagende sang så vemodig tonene klang.
Musikken den strømmet så søtt i fra leppen at hele naturen taus lyttet med streben
thi vakkert og yndig Rosmundas kvad som havfruen synger til harpen så glad.

**2.**Rosmunda just svulmet i ungdommens lyst dog hadde hun sorg i sitt bryst,
og liljehvit var den bølgende barm og silkebløt som hennes arm.
Og gyllene lokker for vinden den blide, smukt bølget og viftet nedom hennes side
for rødmende kinner nu snehvite var og spor ut av tårer ennå øyet bar.

**3.**Så bittert hun klaget for kjærlighets makt som dypt ut i hjertet var lagt
nu må jeg vel gråte som før var så glad akk mere hun ei leve gad,
thi Aksel hun haver utroskap forøvet og derfor er hun nu så såre bedrøvet
akk ve meg jeg elsket ham kun altfor ømt om sådan ulykke jeg ei hadde drømt.

**4.**Så kvad hun men plutselig stanset hun bratt i det raslende grønne kratt,
den troløse elsker i lunden skred frem ved siden en jomfru så sped.
Den unge herr Aksel han var nu så fager ei skulle man ane han var en bedrager
hans arm kring Elvira den hvilte så blidt sin skjønne brud favnet og kysset ham titt.

**5.**De nærmet se sakte med kjærlighets snakk Rosmunda tilbake seg trakk,
hun sukket og stønnet for leppen var rød ble blek liksom på en død.
Og barmen den fulle seg bølgende hevet sitt stengsel fast sprengte den slik som den bevet
men øynene funklet og lynte så kvasst å drepe sin elskede ønsket hun fast.

**6.**Å hør min Elvira min skatt herpå jord så ømt talte Aksel de ord,
deg elsker jeg høyest iblant hver en mø fra klippene til salten sjø.
Og derfor min lyst er i favn deg å tage så ømt og så lett til mitt bryst deg å drage
og trykke et kyss på din elskede munn sitt ord han utførte i selvsamme stund.

**7.**Men ordene brente i Rosmundas barm som inntrykket stempel så varm
sin sølverne dolk dro hun frem fra sitt bryst og styrtede frem med vill lyst.
Og dolken hun støtte i falskelig hjerte slik at han blødde og døde av smerte,
så vendte hun seg mot skjønn Elvira nu så rasende vred var hun ut i sin hu.

**8.**Du falskeste kvinnesjel, ropte hun harm, som røver min elsker så varm,
nu skal du betale den falskhetens dåd med blod sone brøden så kåt.
Og dolken hun støtte i bevende hjerte så blodet utstrømmet med sorg og med smerte
men paret i dødskampen vred seg så villt inntil de var døde og alt var blitt stilt.

**9.**Men Rosmunda sto der med nedslagent blikk sin sans hun i sinnet gjenfikk,
med avsindig smerte de ofre hun så som kalde og dødsstive lå.
Akk ve meg, hun klaget, min elsker jeg myrdet, akk jeg vil deg følge mitt liv er en byrde
og hurtig hun førte mot hjertet et støt så blodet utstrømmet, Rosmunda var død.


## Kilder
*Oldemors visebok av Eli Støre Erichsen, Cappelen 1976
Å, mor la meg legge mitt hode

***«Å, mor la meg legge mitt hode»*** er et skillingstrykk med tekst av Harald Olstad, og melodi av Oscar Hvalbye.

## Teksten

**1.**Å mor, la meg legge mitt hode,
inntil deg som da jeg var gutt,
den gang da du tok meg på fanget
om kvelden når leken var slutt.

Den gang da du så meg i øyet
og strøk meg så mildt på mitt kinn
og kalte meg, glad og fornøyet
for kjæreste gutten din.

**2.**Den gang da du lærte meg bede,
Fader vår på ditt fang,
den gang da jeg hørte deg kvede
så mangen en barnesang.

**3.**Å mor, det er nu lenge siden,
din gutt er blitt skjegget og grå,
men aldri forglemmer jeg tiden
da jeg på fanget ditt lå.

**4.**Å mor, la meg legge mitt hode
ennu en gang på ditt fang
å mor, syng en vuggevise
for gutten din ennu en gang.


## Referanser


## Kilder
*Oldemors visebok av Eli Støre Erichsen, Cappelen 1976
Jarlsberg fogderi

**Jarlsberg fogderi** var en administrativ enhet (fogderi) i Jarlsberg og Larvik amt fra 1821, opprettet ved avviklingen  av Jarlsberg grevskap. I 1821 ble grevskapet i administrativ forstand omgjort til fogderi og slått sammen med tidligere Laurvigen grevskap til Jarlsberg og Laurvigs Amt.

Landets fogderier ble avviklet i perioden 1898–1919, og amtet fikk navnet Vestfold fylke i 1919.

## Matrikkelen 1838

**Jarlsberg fogderi**:
* Skoger tinglag
* Sande tinglag
* Hoff tinglag
* Laurdal tinglag
* Botne tinglag
* Vaale tinglag
* Borre tinglag
* Sem tinglag
* Nøtterø tinglag
* Ramnes tinglag
* Andebu tinglag
* Stokke tinglag

## [[Herred]]sinndeling mot slutten av 1800-tallet
**Jarlsberg fogderi**:
* Strømmen
* Skoger
* Sande
* Hoff
* Botne
* Vaale
* Borre
* Ramnes
* Andebu
* Stokke
* Sem
* Nøtterø
* Tjømø

## Referanser
Norsk ved

**Norsk ved** er et interesseforum og bransjeorganisasjon for vedprodusenter og andre vedinteresserte i Norge.

## Historie
Norsk ved ble etablert som et forum for   i 1991. Helt siden starten har de holdt til på Ål i Hallingdal. Norsk ved har nå over 4200 medlemmer.

Det overordnede mål har hele tiden vært å fokusere på ved som energikilde. Det arbeides med små og store oppgaver innenfor vedbransjen. Medlemstidsskriftet *Norsk Ved* blir utgitt fire ganger i året og er et fagblad om ved. Det arrangeres regionale Veddager rundt om i landet med fokus på alle sider av vedproduksjonen. En annen viktig oppgave for Norsk Ved er å fronte veden og vednæringen overfor offentlige myndigheter og kundegrupper.

## Referanser


## Eksterne lenker
*
«Sankt Georg og dragen» (skulptur)

**«Sankt Georg og dragen»** er en middelalderskulptur i Storkyrkan i Stockholm som forestiller legenden om Sankt Georg og dragen. Skulpturen er tilskrevet Bernt Notke (født ca. 1440, død 1509).

En av årsakene til at Notke er tilskrevet skulpturen er hans dokumenterte forbindelser til kretsen rundt Sten Sture den eldre, det faktum at han oppholdt seg i Stockholm, samt et brev undertegnet: «Henrik Wilsing, der hjalp med at lave Jørgen i Stockholm». Wilsing anses som Notkes medhjelper.

Sten Sture den eldre bestilte en skulptur som gravmæle og sannsynligvis for å hylle sin seier over unionskongen Christian I ved slaget ved Brunkeberg i 1471. En eldre teori om at skulpturen skulle være til minne om slaget ved Brunkeberg, avvises av enkelte nye forskere som også anser at den ikke kan være et verk av Notke.

Skulpturen «Sankt Georg og dragen» ble satt opp  i Storkyrkan i Stockholm i 1489, og var Nord-Europas første store ryttermonument. I forbindelse med innvielsen fikk kirken tilsendt en gave fra paven med tre små benbiter lagt inn i et rødt tøystykke. Etter tradisjonen var dette relikvier av Sankt Georg og to andre helgener. Relikviene ble plassert innenfor Sankt Georgs harnisk.

Skulpturen knytter seg til legenden om Sankt Georg og dragen, et billedmotiv som ble mye benyttet i middelalderen. Den anses imidlertid å skulle forestille Sten Sture den eldre som ridderen, byen Stockholm og nasjonen Sverige som jomfruen og danskene under unionskongen som dragen.

Hestens seletøy viser tre vannliljeblader, som var den eldre Stureættens, «Sjöbladsättens», våpen. Rustningen på Sankt Georg og på hesten stemmer overens med Sten Stures. Jomfruen bærer en burgundisk drakt og smykker etter samtidens fornemme smak og kan muligens ha hatt Sten Stures ektefelle Ingeborg Tott som forbilde.

Skulpturen er utformet av eketre og hver figur er hul, sannsynligvis for å unngå sprekkdannelser. I tillegg til ek består den av andre materialer som lær, tegl og jern.

Det ble laget en kopi i bronse rundt 1910 og denne er plassert på Köpmantorget i Stockholm.

## Referanser
Lobet Gott in seinen Reichen, BWV 11

**Lobet Gott in seinen Reichen** (*«Himmelfartsoratoriet»* BWV 11, D-dur) er et oratorium av Johann Sebastian Bach som sannsynligvis stammer fra 1735 med første oppføring Kristi Himmelfartsdag, 1. mai 1735.

Teksten ble formodentlig skrevet av Picander som også tok i bruk koraltekster og tekster fra bibelske kilder. Oratoriet er todelt med elleve satser og en oppføringstid på omtrent en halv time, der sats 1–6 ble framført før prekenen, 7–11 etter. Bach selv kalte det *Oratorium In Festo Ascensionis*.

Det lave BWV-nummeret skyldes at den gamle *Bach-Gesamtausgabe* (BGA) klassifiserer verket som en kantate. Verkets form, med evangelister og andre som på resitativform forkynner bibelteksten som ligger til grunn for handlingen, gjør at det nye *Bach Compendium* klassifiserer verket som oratorium med nummer BC D 9.

## Oppbygning
# Kor „Lobet Gott in seinen Reichen“ (etter en korsats fra en skolekantate fra 1732)
# Evangelist (tenor) „Der Herr Jesus hub seine Hände auf“
# Resitativ (bass) „Ach, Jesu, ist dein Abschied schon so nah?“
# Arie (alt) „Ach, bleibe doch, mein liebstes Leben“ (jfr. denne med *[[Agnus Dei]]* fra Bachs Messe i h-moll. Musikken til begge kan tilbakeføres til den nevnte verslige kantaten)
# Evangelist (tenor) „Und ward aufgehoben zusehends“
# Koral „Nun lieget alles unter dir“
# Evangelistene (tenor og bass) „Und da sie ihm nachsahen gen Himmel fahren“
# Resitativ (alt) „Ach ja! so komme bald zurück“
# Evangelist (tenor) „Sie aber beteten ihn an“
# Arie (sopran) „Jesu, deine Gnadenblicke“
# Koral „Wenn soll es doch geschehen“

## Besetning
* Soli: sopran, alt, tenor, bass
* Kor: sopran, alt, tenor, bass
* Orkester: tromba I-III, pauker, flauto traverso I/II, obo I/II, fiolin I/II, bratsj, basso continuo

## Fotnoter


## Litteratur
*Alfred Dürr: *Johann Sebastian Bach: Die Kantaten.* Bärenreiter, Kassel 1999, ISBN 3-7618-1476-3
*Werner Neumann: *Handbuch der Kantaten J.S.Bachs*, 1947, 5. opplag 1984, ISBN 3-7651-0054-4
* Hans-Joachim Schulze: *Die Bach-Kantaten: Einführungen zu sämtlichen Kantaten Johann Sebastian Bachs*. Leipzig: Evangelische Verlags-Anstalt; Stuttgart: Carus-Verlag 2006  (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
*Christoph Wolff, Ton Koopman: *Die Welt der Bach-Kantaten*. Verlag J. B. Metzler, Stuttgart, Weimar 2006, ISBN 978-3-476-02127-4

## Eksterne lenker
* 
* Struktur og fullstendig tekst
Ski-VM 2011 – Hopp stor bakke menn

:*For kvalifiseringsresultater til denne konkurransen se: [[Ski-VM 2011 – Hopp stor bakke menn kvalifisering]]*.

**Hopp stor bakke for menn** under Ski-VM 2011 ble avholdt i Holmenkollen, Oslo den 3. mars 2011 klokken 17:00.
Kvalifiseringen skulle vært avholdt dagen før, men på grunn av vind og tåke ble den utsatt til samme dag som konkurransen.  

Norge stilte med de fire utøverne Anders Jacobsen, Anders Bardal, Johan Remen Evensen og Tom Hilde. Jacobsen og Bardal lå på henholdsvis 2.- og 3.-plass etter første omgang, men klarte ikke å følge opp dette i den andre omgangen. Tom Hilde falt etter fallgrensen i første omgang, men ble likevel trukket mye av dommerne for stilen. Sammenliknet med de øvrige hopperne, hadde Johan Remen Evensen svært dårlige vindforhold og endte til slutt på 14.-plass.

Det ble dobbelt østerriksk hvor Gregor Schlierenzauer ble verdensmester kun 0,3 poeng foran Thomas Morgenstern. Simon Ammann, Sveits stilte i konkurransen som regjerende olympisk mester, og tok bronsemedaljen. Andreas Küttel, Sveits stilte som regjerende verdensmester fra 2009 i Liberec, men endte denne gangen på 43.-plass og fikk ikke hoppe finaleomgangen.

## Resultater

## Eksterne lenker
* Offisiell startliste 1. omg på Oslo2011.no, på FISK-Ski.com
* Uoffisiell resultatliste etter 1. omg på Oslo2011.no, på FIS-Ski.com
* Startliste 2. omg på Oslo2011.no, på FIS-Ski.com
* Offisiell resultatliste på Oslo2011.no, på FIS-Ski.com
Pilotprosjekt

Et **pilotprosjekt** (også kalt **pilotundersøkelse** eller **piloteksperiment**) er en preliminær undersøkelse til en egentlig undersøkelse, eller som en test eller prøveordning til et eksperiment eller et prosjekt. Uttrykket kan henvise til mange forskjellige typer undersøkelser og prosjekter, men oftest er det en nesten nøyaktig kopi av det egentlige prosjektet, men i mye mindre skala.

Et pilotprosjekt brukes ofte for å teste utformingen av det endelige prosjektet eller undersøkelsen i realistiske omgivelser. På denne måten kan man oppdage feil ved prosjektets design før det egentlige og mye dyrere fullskalaprosjektet igangsettes. Et eksempel er samfunnsforskere som bruker en pilotundersøkelse for å teste om spørsmålene i et spørreskjema fungerer i praksis. Skulle det vise seg å være uhensiktsmessige eller åpenbart glemte spørsmål kan justering foretas i tide.

Pilotprosjekter kan derfor bidra til å sikre at den endelige undersøkelsen eller prosjektet er i samsvar med kriteriene som er satt for det, og de minimerer derfor risikoen for feil og unødvendige omkostninger.

## Se også
* Tilfellestudie, en undersøkelsesmetode hvor man fordyper seg i en hendelse eller et tilfelle
* Konseptbevis
Nor-Shipping

**Nor-Shipping** er internasjonal næringslivsmesse som ble etablert i Oslo i 1965. Den arrangeres annet hvert år; i 2019 deltok nærmere 50.000 delegater fra 85 land i Oslo og på Norges Varemesse på Lillestrøm. I 2019 var de viktigste utstillergruppene skipsbyggere og underkontraktører, den marine forsyningsindustrien, teknologibedrifter og verft..

## Nor-Shipping 2019
Et rekordstort antall delegater besøkte Nor-Shipping i løpet av fem dager i 2019. Det deltok totalt 47 500 internasjonale delegater på våre events i Oslo sentrum og på Norges Varemesse – en økning på hele 34 % sammenlignet med 2017. Messedelen av Nor-Shipping hadde 846 utstillere fra 47 land, og 30 170 besøkende.

## Ocean Leadership Conference
Under messen arrangeres også en konferanse kalt Ocean Leadership Conference. I 2019 var H.K.H Kronprins Haakon til stede på konferansen, og blant foredragsholderne var statsminister Erna Solberg, nobelprisvinner i økonomi Paul Romer og den amerikanske admiralen Michael Rodgers, som er ekspert på cybertrusler og hacking, og som ledet National Security Agency i USA under president Obama og deretter under president Trump.

## Bærekraft
Nor-Shippings satsninger er basert på FNs Bærekrafts mål og maritim nærings sentrale rolle i å bidra til realisering av disse målene. Nor-Shipping var den første aktøren innen maritim industri som mottar sertifiseringen ISO 20121 (The Sustainable Events Management System Standard for Events Organisations) fra DNV GL.

## Referanser
Meteorologiåret 1862

**Meteorologiåret 1862** er en oversikt over hendelser, prisvinnere, fødte og avdøde personer med tilknytning til meteorologi i 1862.

## Hendelser
### Januar
*9.-12. januar - Etter at et fire uker langt regnvær satte i gang den 24. desember 1861, finner store oversvømmelser sted i California, USA.

### Mai
*25. mai – Store haglkorn faller over Minnesota, USA.

### Desember
*5. desember – Stormer i Yarmouth i Nova Scotia blåser ned bygninger i Alma Street.

### Ukjent dato
*Målinger av nedbør begynner i Jokkmokk, Sverige når det tørrlegges.

## Fødsler
*14. mars – Vilhelm Bjerknes, norsk fysiker og meteorolog (død 1951)

## Dødsfall

## Referanser


## Eksterne lenker
*
Haugtussa (andre betydninger)

**Haugtussa** har flere betydninger:

*Haugtussa – en diktsyklus av Arne Garborg
*Haugtussa (album) – et musikkalbum av Lynni Treekrem og Ketil Bjørnstad
*Haugtussa (boligområde) – et boligområde i Stavanger
*Haugtussa (sangsyklus) – en sangsyklus av Edvard Grieg
Haugtussa (boligområde)

**Haugtussa** er et boligområde i Stavanger. Boligområdet ligger på grensen mellom bydelene Ullandhaug, Tjensvoll og Madlamark. 

## Historie

Utformingen av feltet er et resultat av en arkitektkonkurranse som Stavanger kommune utlyste i 1968. Arkitektfirmaet Brandtenberg, Brandtenberg og Hiortøy MNAL fikk 2. premie for sitt utkast. Dette ble så valgt til utførelse i felt F, som i dag er Haugtussa.
 
Etter videre anbudskonkurranser, ble G. Block Wathne AS valgt som konsulent og utbygger for feltet. Kommunen stod som byggherre.
 
Bakgrunnen for utformingen av området var delvis tanken om at en med konsentrert småhusbebyggelse lettere kunne oppnå etterspurte kvaliteter som smågater, fellesfunksjoner og sosial kontakt.
Totalt er det 282 leiligheter på feltet, og størrelsen varierer fra 1 til 5 roms leiligheter. Mange leiligheter er påbygd med en eller flere moduler.
 
Borettslaget Haugtussa feiret 25-årsjubileum i 2000.

## Eksterne lenker
* Haugtussa Borettslag
Speed (andre betydninger)

**Speed** (fra engelsk, hastighet eller hurtighet) har flere betydninger og bruksområder:

* Speed, slang for rusmidlene amfetamin og metamfetamin
* Speed metal, en undersjanger av heavy metal

* SK Speed, idrettsklubb i Oslo

## Underholdning
**[[Speed]]*, amerikansk actionthriller film fra 1994
**[[Speed 2: Cruise Control]]*, amerikansk actionthriller film fra 1997

## Personer
* Gary Speed (1969–2011), walisisk fotballspiller som er spillende trener for Sheffield United
* James Speed (1812–1887), USAs justisminister fra 1864 til 1866.
* Joshua Fry Speed (1814–1882), nær ungdomsvenn av USAs president Abraham Lincoln
* Scott Speed (f. 1983), amerikansk Formel 1-fører
Den Norske Aktuarforening

**Den Norske Aktuarforening** er en forening av aktuarer i Norge. Foreningen ble stiftet 11. juli 1904.
Foreningen er medlem av International Actuarial Association og European Actuarial Association. 
Per desember 2021 har foreningen 321 medlemmer, inkludert pensjonister.

Leder i foreningen fra februar 2023 er Trond Killi.

Foreningen gir ut medlemsbladet *Aktuarielt*.

## Ledere

* 2023–:  Trond Killi
* 2021–2023: Stig Harry Olsen

## Referanser


## Eksterne lenker
*